|  |  |  |  |  |
| --- | --- | --- | --- | --- |
| ***Sorszám*** |  | ***Jóváhagyta*** | | |
| ***Készítette (TIZO)*** | Imrefi Vilmos | *IFI-INFI* |  |  |
| ***Szakág*** | *épületszerkezet/közmű* | *IÜMF* |  |  |
| ***Létesítmény megnevezése*** | | | ***Állomás/közigazgatási cím*** | |
| Biatorbágy, felvételi épület | | | Biatorbágy, Dózsa Gy. u. 1. | |

|  |  |
| --- | --- |
| 1. | A karbantartási feladat megnevezése |
| Állapot javító karbantartás |

|  |  |
| --- | --- |
| 2. | Alapadatok |
| **ÉPÜLET, ÉPÍTMÉNY ALAPADATAI:**   * Leltári szám/eszközazonosító: B108139 * Tulajdonos: Magyar Állam * Hrsz.: 2313/1 * Számjegyzéki főcsoport: 1241120001 * Kataszter: * Építés éve: 1976 * Felújítás éve: - * Beépített alapterület: 797 m2 * Nettó alapterület: 750 m2 * Beépített légköbméter: 4300 lm3 * Hasznos légköbméter: 3835 lm3   **HELYSZÍN:**  A karbantartási feladattal érintett épületet, építményt az alábbi helyszínrajz ismerteti:    **MEGLÉVŐ ÁLLAPOT:**  A 2017-es évben megvalósult a peronokon lévő 4 db esőbeálló karbantartása, az épület város felőli oldalán lévő külső folyosó padozatának karbantartása, a váróterem festése, az utas wc és a külső homlokzat karbantartása.  További karbantartásra szorul a szakszolgálatok által használt közös helyiség (lépcsőház és folyosó, illetve a FCS által használt szociális blokk. |
|  |  |

|  |  |
| --- | --- |
| 3. | Műszaki tartalom |
| **AZ ELVÉGZENDŐ MUNKÁK MEGHATÁROZÁSA:**   * a utasforgalom által nem használt területen lévő, közös használatú emeleti és földszinti folyosó, valamint a lépcsőház vakolatjavítása és tisztasági festése, padozat karbantartás; * a FCS által használt fenti WC és előterének karbantartása (csempe burkolat csere, WC-ben csempe burkolat kialakítása 1,5 m magasságban az előtérben lévővel megegyezően, mosdó szifonok cseréje, padozat karbantartás, tisztasági festés).   **MŰSZAKI LEÍRÁS**  ***1. Vakolatjavítási munkák:***   * A sérült, feltáskásodott vakolatot le kell verni. Csak kemény jól kötődő vakolat maradhat. A vakolatjavításhoz a meglévő falat kellősíteni kell. (Cementtej vagy egyéb vakoláshoz használható kellősítő anyaggal). Ez után az alapvakolat javítása elvégezhető az előírt alapvakolattal. Az alapvakolat „meghúzása” után az előírt minőségű simítóréteg felhordható. * A vakolat javításkor keletkezett építési hulladékot erre kijelölt helyre lehet lerakni. * Él vakolat javításkor, ha teljes él javítandó, élvédő profilt kell alkalmazni. * A vakolatjavítási munka után a munkaterületen durva takarítást kell végezni.   ***2. Fal-, pillér- és oszlop burkolat karbantartási munkák (lap- és egyéb burkolat esetén)***   * Burkolat bontása: Fal-, pillér és oszlop burkolat teljes bontása esetén a burkolólap, valamint a ragasztóanyag kerül lebontásra az alapvakolat eseti sérüléseit ki kell javítani a vakolat javítási munkákban leírtak szerint. * A burkolatbontásakor keletkezett építési hulladékot erre kijelölt helyre lehet lerakni. * Burkolat készítés: Fal,- pillér és oszlop burkolat készítés: az előkészített felületre az új burkolat mindig a kiadott terv vagy műszaki tartalom szerinti vagy azzal műszakilag egyenértékű burkolóanyaggal történhet. Az új burkolatot a műszaki leírásban meghatározott módon hálóban vagy kötésben kell felrakni. A burkolási munka csak I. osztályú minőségben készülhet. Sarkoknál élvédő profilt kell használni. A kész burkolatot az előírt minőségű fugázó anyaggal kell kifugázni. * Burkolat javítása, kivéséssel: A javítandó egységet ki kell vésni a ragasztóanyagával együtt, úgy, hogy a mellette lévő burkolatrész ne sérüljön. Kellősítés után a burkolat pótlandó, majd kifugázandó. * A javítási munka után a munkaterületen durva takarítást kell végezni   ***3. Belső festés, mázolás karbantartás:***   * Felület előkészítése festési munkáknál: Felület portalanítása. A megrepedt, felpörgött részek lekaparása illetve ha szükséges ( festék anyag változás miatt vagy mert a műszaki leírás is ezt írja elő) akkor a felület teljes lekaparása. A lekapart részek glettelése, majd csiszolása és szükség szerinti újra glettelése, csiszolása. A glett anyag a műszaki leírás szerinti anyag kell legyen. Ez lehet meszes és műanyag kötőanyagú. A felületnek simának kell lennie. Glettelés után a felületet alapozni (kellősíteni) szükséges. * Felület festése: 2 rétegben történik. Az előírt minőségű mésszel vagy festékkel (műszaki leírás szerint: lehet mész, enyves festék, diszperziós festék illetve olajfesték). A festett felület csíkmentes, foltmentes, egyenletes felületű kell legyen. * Felület festés történhet bármilyen padozatú helyiségben, oldalfalon vagy mennyezeten, sima vagy tagolt felületen, lépcsőházban vagy bútorozott helyiségben. A festés előkészítésekor szükség szerint védendő (lefóliázandó) a padozat illetve a bútorzat. A fólázást a lekaparás előtt kell elvégezni és a festés befejezésekor kell eltávolítani. * A festési munka után a munkaterületen durva takarítást kell végezni. A festéskor keletkezett hulladékot csak az erre kijelölt lerakóhelyre lehet lerakni, elszállítani. * Fa és acélfelületek mázolása esetén felület előkészítése. Fa felület előkészítése: festék lekaparása vagy lemaratása, leégetése. Az előkészítő munka történhet egyszerű vagy tagolt felületen. A letisztítás után csiszolni, majd simító tapaszolással a felületet ki kell egyenlíteni. Szükség esetén újra kell csiszolni. A megfelelő felület egyenletes, sima, tagolt felületen a tagolásnak megfelelő, de szintén egyenletes, sima felület. * A mázolás előtt a felületet portalanítani kell, majd a műszaki leírásban minőségileg meghatározott alapmázoló festékkel a felületet be kell vonni. * A megfelelő száradási idő után az előírt fedőmázoló festéket kell a felületre felvinni. * Végül a zománclakkozást kell elvégezni. * Acélfelületek mázolásának előkészítése lehetséges kézi rozsdamentesítés könnyű vagy erős rozsdásodásnál nyílászárón, csőfelületen, valamint fűtőtesten. Rozsdamentesítés után a felületeket portalanítani kell. * Rozsdamentesítés után a felület javítandó, majd az alapmázolás végzendő el nyílászárón, csövön vagy fűtőtesten. * Megfelelő száradás után a fedőmázolás felvihető a felületre. * Zománc lakkozás. * Az acélfelületek mázolását a műszaki leírásban előírt anyagokkal kell elvégezni. A száradási időket be kell tartani, hogy megfelelő minőségű legyen a festett felület. |
|  |  |

|  |  |
| --- | --- |
| 4. | Különleges körülmények |
| * MÁV területen történő munkavégzés: 15/2016. (V. 13. MÁV Ért. 8.) EVIG számú utasítás |

|  |  |
| --- | --- |
| 5. | Adatszolgáltatás |
| * épület alaprajz |

|  |  |
| --- | --- |
| 6. | Egyeztetések |
| * MÁV Zrt. PTI BP TIZO-TIZF * MÁV-START Zrt. * MÁV Zrt. PTI BP FO Állomásfőnökség * MÁV Zrt. Erősáram Főnökség * MÁV Zrt. Távközlés Főnökség |